ممنون حسین

ممنون حسین (23 دسمبر 1940ء - 14 جولا‎ئی 2021ء) ایک پاکستانی سیاست دان اور صنعت کار تھے جنہوں نے 2013ء سے 2018ء تک  پاکستان  کے بارہویں صدر کی حیثیت سے خدمات انجام دیں۔ انہیں پہلی بار جون 1999ء میں صدر رفیق تارڑ نے گورنر سندھ مقرر کیا تھا۔ لیکن چند ماہ بعد 1999ء کے فوجی بغاوت کی وجہ سے انہیں اس عہدے سے ہٹا دیا گیا تھا۔ ممنون حسین نے پاکستان مسلم لیگ (ن) کی جانب سے صدارتی منصب کے انتخاب میں حصہ لیا۔ وہ متوسط طبقے سے تعلق رکھنے والے ایک تاجر تھے۔ ممنون حسین کی مادری زبان اردو ہے۔  ممنون حسین کراچی میں قائم ایک ٹیکسٹائل کمپنی کے مالک تھے۔

ابتدائی زندگی 
ممنون حسین سنہ 1940ء میں بھارت کے شہر آگرہ میں پیدا ہوئے۔ قیام پاکستان کے بعد ان کا خاندان نقل مکانی کرکے پاکستان آ گیا۔ انھوں نے انسٹی ٹیوٹ آف بزنس ایڈمنسٹریشن کراچی سے گریجویٹ کیا۔

سیاسی زندگی 
سنہ 1993 میں جب پاکستان کے اس وقت کے صدر غلام اسحاق خان نے میاں نواز شریف کی حکومت برطرف کی تو ان دنوں ہی ممنون حسین شریف برادران کے قریب پہنچے اور بعد میں وہ مسلم لیگ سندھ کے قائم مقام صدر سمیت دیگر عہدوں پر فائز رہے۔ ممنون حسین سنہ 1997 میں سندھ کے وزیر اعلیٰ لیاقت جتوئی کے مشیر رہے، سنہ 1999 میں انہیں گورنر مقرر کیا گیا، مگر صرف چھ ماہ بعد ہی میاں نواز شریف کی حکومت کا تخہ الٹ گیا اور وہ معزول ہو گئے۔

صدارت 
ممنون حسین منگل 30 جولائی 2013ء ہونے والے صدارتی انتخاب میں بھاری اکثریت سے ملک کے بارہویں صدر منتخب ہوئے۔ انھوں نے 432 ووٹ لیے۔ تحریکِ انصاف کے جسٹس (ر) وجیہہ الدین ان کے مدِمقابل تھے جنہوں نے 77 ووٹ حاصل کیے۔ 8 ستمبر 2018ء کو ممنون حسین کی مدت ختم ہو گئی رخصتی کے وقت انہیں الوداعی گارڈ آف آنر بھی پیش کیا گیا۔

وفات 
ممنون حسین 14 جولائی 2021ء کو  80 سال کی عمر میں کراچی میں انتقال کر گئے۔ فروری 2020ء  میں ، انہیں کینسر کی تشخیص ہوئی اور وہ زیر علاج تھے۔

حوالہ جات

بیرونی روابط 

 ممنون حسین بطور صدر پاکستان
 پروفائل (اردو زبان میں)
 حسین نے صدارتی انتخابات کے لیے کاغذات نامزدگی جمع کرائے۔
 پاکستان مسلم لیگ ن نے ممنون حسین کو صدر پاکستان کے لیے نامزد کر دیا

|-

1940ء کی پیدائشیں
1941ء کی پیدائشیں
آگرہ کی شخصیات
انسٹی ٹیوٹ آف بزنس ایڈمنسٹریشن، کراچی کے فضلا
پاکستان مسلم لیگ (ن) کے سیاست دان
پاکستانی ارب پتی
پاکستانی اشتراکیت مخالف
پاکستانی سیاست دان
پاکستانی صنعت کار
پاکستانی کاروباری شخصیات
جمہوریت کے پاکستانی فعالیت پسند
سندھ کے گورنر
صدور پاکستان
فضلا جامعہ کراچی
کراچی کی شخصیات
کراچی کی کاروباری شخصیات
کراچی کے سیاست دان
مہاجر شخصیات
کامنز زمرہ جس کا ربط ویکی ڈیٹا پر ہے
پاکستان کو بھارتی تارکین وطن
پاکستانی مسلم شخصیات
پاکستان میں سرطان سے اموات
Short description is different from Wikidata